പ്രവാസി പ്രക്ഷോഭ െഎക്യദാര്ഢ്യ സംഗമം റിയാദ്: പ്രവാസികളോടുള്ള കേന്ദ്ര സംസ്ഥാന സര്ക്കാറുകളുടെ അവഗണനക്കെതിരെ കോവിഡ് പ്രതിസന്ധി: പ്രവാസികളുടെ പ്രതിസന്ധി പരിഹരിക്കുക എന്ന ആവശ്യമുന്നയിച്ച് പ്രവാസി വെല്ഫെയര് കേരള ഇൗ മാസം 13ന് നടത്തുന്ന പ്രവാസി പ്രക്ഷോഭം വിജയപ്പിക്കുന്നതിന് പ്രവാസി സാംസ്കാരിക വേദി റിയാദ് വെസ്റ്റ് മേഖല ഐക്യദാര്ഢ്യ സംഗമം നടത്തി. കോവിഡ് പ്രതിസന്ധിയില് ജോലി നഷ്ടപ്പെട്ട് നാട്ടിലേക്ക് മടങ്ങിയ പ്രവാസികള്ക്ക് സാമ്ബത്തിക പാക്കേജ് അനുവദിക്കുക, കോവിഡ് ബാധിച്ച് മരിച്ച പ്രവാസികളുടെ ആശ്രിതര്ക്ക് ധനസഹായം നല്കുക, പ്രവാസികളുടെ യാത്രാപ്രശ്നം പരിഹരിക്കാന് നയതന്ത്ര ഇടപെടലുകള് നടത്തുക, ഇവിടെ മരണപ്പെടുന്ന പ്രവാസികളുടെ മൃതദേഹം സര്ക്കാര് ചെലവില് നാട്ടില് എത്തിക്കുക, പ്രവാസി വിദ്യാര്ഥികളുടെ ഉന്നത വിദ്യാഭ്യാസത്തിനായി നീറ്റ് പരീക്ഷാകേന്ദ്രം സൗദിയില് അനുവദിക്കുക തുടങ്ങി നിരവധി പ്രവാസി വിഷയങ്ങളില് കേന്ദ്ര സംസ്ഥാന സര്ക്കാറുകള് കാണിക്കുന്ന അവഗണനക്കെതിരെ പ്രവാസികള് തന്നെ മുന്നോട്ടുവരണമെന്ന് മുഖ്യപ്രഭാഷണം നിര്വഹിച്ച കേന്ദ്ര സമിതി അംഗം ഖലീല് പാലോട് ആവശ്യപ്പെട്ടു.മുഖ്യധാര രാഷ്ട്രീയ പാര്ട്ടികള് പ്രവാസി പ്രശ്നങ്ങളോട് മുഖം തിരിച്ചുനില്ക്കുമ്ബോഴും പ്രവാസി പ്രശ്നങ്ങള് സര്ക്കാറുകളുടെ ശ്രദ്ധയില്കൊണ്ടുവരാന് വെല്ഫെയര് പാര്ട്ടി നടത്തുന്ന ശ്രമങ്ങള്ക്ക് എല്ലാപിന്തുണയും പ്രവാസമണ്ണില്നിന്നും ഉണ്ടാവുമെന്നും പ്രക്ഷോഭം വന് വിജയമാക്കാന് സജീവമായി എല്ലാ പ്രവാസികളും രംഗത്തിറങ്ങണമെന്നും ചടങ്ങില് അധ്യക്ഷത വഹിച്ച വെസ്റ്റ് മേഖല പ്രസിഡന്റ് ശിഹാബ് കുണ്ടൂര് ആവശ്യപ്പെട്ടു. ഫൈസല് കൊല്ലം, സിദ്ദീഖ് ഇരിക്കൂര്, ഷമീം അഹമ്മദ്, ഖലീല് അബ്ദുല്ല എന്നിവര് സംസാരിച്ചു. യാസീന് അഹമ്മദ് സാഹിര് ഗാനം ആലപിച്ചു. ശബ്ന അബ്ദുല് ലത്തീഫ് സ്വാഗതവും ബാരിഷ് ചെമ്ബകശ്ശേരി നന്ദിയും പറഞ്ഞു. ആസിഫ് കക്കോടി അവതാരകനായിരുന്നു.